Diari Oficial de la Generalitat Valenciana


Sumari del DOGV 3740, del 02-05-2000 (2000/3274)

ORDRE de 14 d'abril de 2000, de la Conselleria d'Ocupació, per la qual es publica la línia pressupostària i es determinen els crèdits màxims que han de finançar els programes de Formació Professional Ocupacional per a l'exercici 2000.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3740

Data del DOGV
:   02-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3274


Data del document
:   14-04-2000

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * formació professional
    * suport econòmic
    * lluita contra l'atur

ORDRE de 14 d'abril de 2000, de la Conselleria d'Ocupació, per la qual es publica la línia pressupostària i es determinen els crèdits màxims que han de finançar els programes de Formació Professional Ocupacional per a l'exercici 2000. [2000/X3274]
  
Amb data 23 de desembre de 1999 va ser publicada en el Diari Oficial de la Generalitat Valenciana l'Ordre de 21 de desembre de 1999, de la Conselleria d'Ocupació, per la que s'aprovaven les bases reguladores i el procediment general per a la concessió d'ajudes econòmiques per al desenvolupament de programes de Formació Professional Ocupacional i tallers de Formació i Inserció Laboral, i es convocaven aquelles per a l'any 2000.
  
En la disposició addicional primera de la citada norma s'hi van consignar els crèdits inicials destinats a finançar el programa d'inserció al treball mitjançant les vies de programació de centres col·laboradors homologats (via 1), convenis de col·laboració (via 2) i centres FIP mitjançant entitats (via 4), i se'n donaven publicitat.
  
Després de la publicació de la Llei de Pressupostos de la Generalitat Valenciana per a l'exercici 2000 (DOGV de 31 de desembre de 1999), i d'acord amb allò establit en l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar els mencionats programes de Formació Professional Ocupacional, la quantia màxima de les ajudes que puguen concedir-se per a cada via de programació i programa, així com la línia pressupostària a càrrec de la qual es realitzaran.
  
Així mateix es procedeix, amb aquesta norma, i seguint les previsions previstes en l'Ordre de 21 de desembre de 1999, a ampliar els crèdits inicials que s'hi consignen i a modificar, per motius de racionalitat, la distribució provincial dels crèdits per a la via de convenis de col·laboració (via 2), amb l'establiment d'una distribució pluriprovincial, més concorde a les necessitats i les característiques pròpies de la via.
  
En virtut d'això, i de conformitat amb allò disposat en la disposició addicional primera de l'Ordre de 21 de desembre de 1999, de la Conselleria d'Ocupació,
  
ORDENE
  
Article 1
  
Incrementar la dotació pressupostària consignada en l'Ordre de 21 de desembre de 1999, per als següents programes i vies de programació:
  
- Mitjançant centres col·laboradors homologats (via 1), per al Programa d'Inserció al Treball a la província d'Alacant s'assigna una quantia màxima de 8.949.921.176 pessetes (9.616.193,77 euros), que suposa un increment d'3.699.152.066 pessetes sobre la dotació anterior.
  
- Mitjançant centres col·laboradors homologats (via 1), per al Programa d'Inserció al Treball a la província de Castelló s'assigna una quantia màxima de 633.064.498 pessetes (1.875.157,77 euros), que suposa un increment de 337.856.749 pessetes sobre la dotació anterior.
  
- Mitjançant centres col·laboradors homologats (via 1), per al Programa d'Inserció al Treball a la província de València s'assigna una quantia màxima de 4.142.730.592 pessetes (93.582.442,07 euros), que suposa un increment de 1.061.021.688 pessetes sobre la dotació anterior.
  
- Mitjançant entitats amb què s'establisquen convenis de col·laboració (via 2), per al Programa d'Inserció al Treball s'assigna una quantia de 289.989.619 de pessetes (4.808.096,83 euros), que suposa un increment de 992.334.803 de pessetes sobre la dotació anterior.
  
- Mitjançant entitats que aporten recursos per a desenvolupar la programació dels centres de Formació i Inserció Professional de titularitat de la Generalitat Valenciana per blocs temàtics (via 4), per al Programa d'Inserció al Treball s'assigna una quantia màxima de 9.525.089.970 de pessetes (6.010.121,04 euros), que suposa un increment de 308.601.538 de pessetes sobre la dotació anterior.
  
Article 2
  
L'assignació pressupostària per a la resta de programes definits en l'Ordre de 21 de desembre de 1999, de la Conselleria d'Ocupació, depenent de les vies de programació que preveu l'article 13 de la citada norma serà:
  
1. Mitjançant centres col·laboradors homologats (via 1), per al Programa de Formació a Distància s'assigna una quantia màxima de 406.608.773 de pessetes (1.502.530,26 euros) que serà finançada per la Conselleria d'Ocupació, la distribució provincial de la qual serà la següent:
  
Alacant: 78.501.407 de pessetes (540.910,89 euros)
  
Castelló de la Plana: 62.112.107 de pessetes (105.177,12 euros)
  
València: 492.477.018 de pessetes (856.442,25 euros)
  
2. Mitjançant empreses o organitzacions empresarials de caràcter sectorial que assumisquen un compromís de contractació de, si més no, un 50% dels alumnes que finalitzen l'acció formativa (via 3), per al Programa d'Inserció al Treball s'assigna una quantia màxima de 347.984.113 de pessetes (4.207.084,73 euros) que serà finançada per la Conselleria d'Ocupació, la distribució provincial de la qual serà la següent:
  
Alacant: 117.725.855 de pessetes (1.514.550,50 euros)
  
Castelló de la Plana: 97.577.139 de pessetes (294.495,93 euros)
  
València: 906.514.589 de pessetes (2.398.038,30 euros)
  
2. A través d'empreses que assumisquen un compromís de contractació de, si més no, un 50% dels alumnes que finalitzen l'acció formativa (via 3), per al Programa de Formació Pràctica en Empreses s'assigna una quantia màxima de 48.805.128 de pessetes (120.202,42 euros) que serà finançada per la Conselleria d'Ocupació.
  
3. Mitjançant empreses o associacions empresarials i/o sindicals que desitgen impartir accions formatives utilitzant les instal·lacions dels centres FIP de titularitat de la Generalitat Valenciana i assumint un compromís d'inserció laboral de, si més no, un 50% dels alumnes que finalitzen l'acció (via 5), per al Programa d'Inserció al Treball s'assigna una quantia màxima de 29.778.087 de pessetes (120.202,42 euros) que serà finançada per la Conselleria d'Ocupació.
  
Article 3
  
Es destinarà una quantia màxima de 627.333.720 de pessetes (2.524.250,84 euros) per a atendre les sol·licituds d'ajudes a l'alumnat.
  
Article 4
  
La totalitat de les ajudes previstes en els articles precedents es finançaran a càrrec de la línia 401 (codi comptable 218) del programa 322.20 de la Llei de Pressupostos de la Generalitat Valenciana de 2000.
  
Article 5
  
Es deroga l'apartat de distribució provincial dels crèdits que per al Programa d'Inserció al Treball, mitjançant la via 2, s'establia en la disposició addicional primera de l'Ordre de 21 de desembre de 1999, de la Conselleria d'Ocupació, per la qual s'aprovaven les bases reguladores i el procediment general per a la concessió d'ajudes econòmiques per al desenvolupament de programes de Formació Professional Ocupacional i tallers de Formació i Inserció Laboral, i es convocaven aquestes per a l'any 2000, publicada en el Diari Oficial de la Generalitat Valenciana el dia 23 de desembre de 1999.
  
Per a la distribució percentual per províncies de la quantia màxima assignada en aquesta ordre a la via de programació d'entitats amb què s'establisquen convenis de col·laboració (via 2), hi valdrà allò ha establit en cada conveni.
  
Article 6
  
El règim de pagaments i de justificació de les ajudes es realitzaran en els termes establits en l'Ordre de 21 de desembre de 1999 (DOGV de 23 de desembre de 1999), i en les corresponents resolucions d'aprovació de concessió d'ajudes.
  
València, 14 d'abril de 2000
  
El conseller d'Ocupació,